Aglonas iela (Rīga)
Šis raksts ir par ielu Rīgā. Par citām jēdziena Aglonas iela nozīmēm skatīt nozīmju atdalīšanas lapu. Aglonas iela ir iela Rīgā, Latgales priekšpilsētā, Ķengaragā. Aglonas iela sākas krustojumā ar Prūšu ielu un ar vairākiem pārrāvumiem beidzas, tālāk turpinoties kā Aviācijas iela. Ielas garums ir 1499 metri, tā klāta ar asfalta segumu. Apbūvē dominē daudzstāvu dzīvojamās ēkas, kā arī atsevišķas sabiedriskās ēkas, tostarp Daugavas pamatskola (Aglonas ielā 57) un Bērnu un jauniešu centrs "Daugmale" (Aglonas ielā 39), tāpat atsevišķi neapbūvēti gruntsgabali un saimnieciskas teritorijas.